པད དབུ་ གཅིག་
༄༅།
શ્રી Fazazzamaalaa jagadiłaaaaazm/aadon
༄༅། །བོ དྷི ས ཏྭ ཙ ར བ ཏཱ ར བྲྀ ཏྟི བྷཱ རྨ ཛི ན པུ ཏྲཱ ཏི པ ནྠི རོ ཙུ སུ ཙ ནྡྲ ནཱ མ བི ཧ ར ཏི སྨ། །
།བྱང་ཆུབ་སེམས་དཔའི་སྤྱོད་པ་ལ་འཇུག་པའི་འགྲེལ་མཆན་རྒྱལ་སྲས་ལམ་བཟང་གསལ་བའི་ཟླ་ཟེར་ཞེས་བྱ་བ་བཞུགས་སོ།
i
།
مو

མཁན་ནོར་བསྟན་གསུང་འབུམ།
༄༅། །ཀུན་རྨོངས་མུན་པས་ཁེབས་པའི་འཇིག་རྟེན་ལ། །ཀུན་
པར་གུས་བྱས་ཏེ། །ཀུན་ཏུ་འཕྲད་དཀའི་གཞུང་བཟང་དབྱེ་བར་བྱ། །
ཚོགས་མ་ལུས་པ་འབྱུང་བའི་གནས་སུ་གྱུར་པ་རིན་ཆེན་བྱང་ཆུབ་ཀྱི་
ལ་འཇུག་པའི་གཞུང་འདི་འཆད་པ་ལ། བསྟན་བཅོས་ཀྱི་མཚན། མཚན་
༄༅། །ངོ་མཚར་གཏམ་བདུན་གྱིས་སྤུད་པའི། །མཛད་པ་རྨད་བྱུང་ཞི་བ་ལྷ། །
གསལ་ཆོས་ཀྱི་ཉིན་བྱེད་འབུམ་འགྱེད་པ། །ཀུན་མཁྱེན་བུ་རམ་ཤིང་
དེ་ལ་འདིར་དུས་གསུམ་རྒྱལ་བའི་གཤེགས་ཤུལ་སྲིད་ཞིའི་ལེགས་
སེམས་གཙོ་བོར་སྟོན་པ་རྒྱལ་སྲས་བྱང་ཆུབ་སེམས་དཔའི་སྤྱོད་པ་
དེ་ལྡན་གྱི་བསྟན་བཅོས་དངོས་སོ། །དང་པོ་ལ་དངོས་དང་ཞར་བྱུང་ངོ་།།
༄༅། །ཉམས་ལེན་གནད་ལ་མཁས་པའི་རྩེ། །དཔལ་སྤྲུལ་འཇིགས་མེད་ཆོས་ཀྱི་དབང་།
༄༅། །མཁྱེན་བརྩེ་རལ་གྲིའི་འཁྲུལ་འཁོར་གྱིས། །རྟོག་དྲྭ་གཅོད་མཛད་འཇམ་པའི་དབྱངས། །
2

པད དབུ་
གཉིས་
3
༄༅། །ཐོག་མའི་མགོན་དང་མི་གཉིས་པ། །རྣལ་འབྱོར་དབང་ཕྱུག་ནོར་བུའི་མཚན། །
༄༅། །དང་པོ་ལ་གསུམ་ལས་མཚན་སྨོས་པ་ནི། རྒྱ་གར་སྐད་དུ། བོ་དྷི་ས་ཏྭ་ཙ་རྻ་ཨ་བ་ཏ་ར། བོད་སྐད་དུ། བྱང་ཆུབ་སེམས་དཔའི་སྤྱོད་པ་ལ་འཇུག་པ། མཚན་
བསྒྱུར་བ་ནི། བོ་དྷི་བྱང་ཆུབ་ས་ཏྭ་སེམས་དཔའ་ཙརྻ་སྤྱོད་པ་ཨ་བ་ཏ་ར་འཇུག་པ་ཡིན་ནོ། །དེའི་དོན་བཤད་པ་ནི། ཐོབ་བྱ་མཐར་ཐུག་གི་འབྲས་བུ་སྤངས་རྟོགས་མཐར་
ཕྱིན་པའི་བྱང་ཆུབ་ཆེན་པོ་སྒྲུབ་པའི་ཐབས་དམ་པ་བྱ་དཀའ་བ་སློབ་པ་ལ་སེམས་དཔའ་ཞིང་སྙིང་སྟོབས་དང་ལྡན་པའི་སྐྱེས་བུ་ཆེན་པོ་རྣམས་ཀྱི་སྤྱོད་པ་ཕྱིན་དྲུག་གིས་
བསྡུས་པའི་ཉམས་ལེན་ལ་འཇུག་པའི་ཚུལ་སྟོན་པས་ནའོ། །མཚན་འདོགས་ཚུལ་བརྗོད་བྱའི་སྒོ་ནས་བཏགས་པའོ། །མིང་བཏགས་པའི་དགོས་པ་ནི། ལང་གཤེགས་
ཝ ༄༅། །དཔལ་ལྡན་ཟླ་བའི་སྒྱུ་འཕྲུལ་གར། །མཁས་མཆོག་གཞན་ཕན་སྣང་བའི་ཞབས། །

མཁན་ནོར་བསྟན་གསུང་འབུམ།
ལས། མིང་དུ་གདགས་པར་མ་མཛད་ན། །འཇིག་རྟེན་ཐམས་ཅད་རྨོངས་པར་འགྱུར། །དེ་བས་རྨོངས་པ་བསལ་བའི་ཕྱིར། །མགོན་པོས་མིང་དུ་གདགས་པར་མཛད། །ཅེས་གསུངས་པ་ལྟར་གདགས་གཞིའི་ཆོས་དེ་བདེ་
བླག་ཏུ་གོ་བའི་ཆེད་དོ། །གཉིས་པ་ཞར་བྱུང་འགྱུར་ཕྱག་ནི། སངས་རྒྱས་དང་བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ། །གཉིས་པ་མཚན་དེ་ལྡན་གྱི་བསྟན་བཅོས་དངོས་བཤད་པ་ལ་གསུམ། བསྟན་བཅོས་
རྩོམ་པ་ལ་འཇུག་པའི་རྒྱུ། བརྩམས་པའི་བསྟན་བཅོས་ལུས་ཀྱི་རང་བཞིན་དངོས། མཇུག་ཡོངས་སུ་རྫོགས་པའི་བྱ་བའོ། །དང་པོལ་བཞི་ལས། དང་པོ་མཆོད་བརྗོད་བསྟན་པ་ལ། རང་དོན་གྱི་དགོས་པ་ནི། སྐྱེས་བུ་ཡ་
རབས་རྣམས་བྱ་བ་ཁྱད་པར་ཅན་ལ་འཇུག་ཚེ། དང་པོར་རང་གང་ལ་དད་པའི་ལྷ་ལ་ཕྱག་བྱས་ནས་བྱ་བ་དེ་སྒྲུབ་པ་བཞིན་དུ། སློབ་དཔོན་གྱིས་ཀྱང་བསྟན་བཅོས་རྩོམ་པའི་ཐོག་མར་ཡུལ་ཁྱད་པར་ཅན་ལ་མཆོད་པར་
བརྗོད་པའི་སྒོ་ནས་རྩོམ་པ་ལ་ཞུགས་པ་ཡིན་ལ། དེས་ནི་རང་ཉིད་དམ་པའི་སྤྱོད་པ་དང་མཐུན་པར་སྟོན་ལ། དེ་ལྟར་བསྟན་པས་གཞན་དག་གིས་དམ་པར་ཤེས་ནས་གཞུང་ལ་འཇུག་པ་དང་། དེ་བཞིན་དུ་ཕྱག་འཚལ་བས་
སྡིག་པ་ཟད་ཅིང་བསོད་ནམས་ཆེན་པོ་འབྱུང་བས་རྩོམ་པ་མཐར་ཕྱིན་པར་འགྱུར་བའོ། །གཞན་དོན་གྱི་དགོས་པ་ནི། མཆོག་གསུམ་གྱི་བསྔགས་པ་ཐོས་པ་ལས་དད་གུས་སྐྱེ་ལ་རིམ་གྱིས་གསུང་རབ་དེ་ལ་ཞུགས་ནས་བྱང་
4

বাগম
༄༅། །ཆུབ་པར་འགྱུར་བའོ། །ཚིག་དོན་ནི། སྤངས་པའི་དབང་དུ་བྱས་ན་སུ་ག་ཏ་བདེ་གཤེགས་ཏེ་སུ་ནི་བདེ་བའམ་ལེགས་པའི་དོན་ཡིན་པས་བདེ་བའི་སྒྲ་ནི་མཛེས་པ་ལ་སོགས་པ་དོན་གསུམ་ལ་འཇུག་ཅིང་ག་ཏ་
ནི་གཤེགས་པ་སྟེ། ཆོས་ཐམས་ཅད་རང་བཞིན་མེད་པའི་དེ་ཁོ་ན་ཉིད་དུ་རྟོགས་པས་མི་མཛེས་པ་སྲིད་རྩའི་བདག་འཛིན་སྤངས་ཤིང་བདག་མེད་མཐོང་བས་མཛེས་པར་གཤེགས་པ་སྐྱེས་བུ་གཟུགས་མཛེས་པ་ལྟ་བུ་སྟེ།
འདིས་ནི་འཇིག་རྟེན་པའི་ཆགས་བྲལ་རྣམས་ལས་ཁྱད་པར་དུ་འཕགས་པར་བསྟན་ཏོ། །སྐྱེ་བ་ལ་སོགས་པ་དང་འདོད་ཆགས་ལ་སོགས་པའི་ཉེས་པ་རྣམས་ཀྱི་རྒྱུ་ངར་འཛིན་པའི་ས་བོན་བདེན་འཛིན་མ་རིག་པ་རྣམ་པ་
ཐམས་ཅད་དུ་གཉེན་པོས་སྤངས་པས་འཁོར་བའི་གནས་སུ་སླར་མི་ལྡོག་པར་གཤེགས་པ་རིམས་ནད་བྱང་བ་ལྟ་བུ་དང་། འདིས་ནི་འཕགས་པ་སློབ་པ་རྣམས་ལས་ཁྱད་པར་དུ་འཕགས་པར་བསྟན་པའོ། །ཉེས་པ་ཐམས་ཅད་
ཀྱི་བག་ཆགས་ལུས་དང་ངག་དང་སེམས་ཀྱི་གནས་ངན་ལེན་གྱི་མཚན་ཉིད་དང་། རང་གི་རྟོགས་པའི་ལམ་སྟོན་པ་ལ་མི་གསལ་བ་སྤངས་པས་མཐར་ཐུག་གི་གནས་སུ་ཕྱིན་པའི་ཕྱིར་མ་ལུས་པར་གཤེགས་པ་དཔེར་ན་
བུམ་པ་ལེགས་པར་གང་བ་ལྟ་བུ་སྟེ། འདིས་ནི་ཉན་རང་མི་སློབ་པ་ལས་ཁྱད་པར་དུ་འཕགས་པར་བསྟན་པའོ། །རྟོགས་པའི་དབང་དུ་བྱས་ནས་བཤད་ན། དེ་ཁོ་ན་ཉིད་མཁྱེན་པ་དང་། མཁྱེན་པ་བརྟན་པ་དང་། མ་ལུས་པར་
5

མཁྱེན་པ་གསུམ་མཛེས་སོགས་ལ་སྦྱར་རོ། །དེ་ལྟར་བདེ་བར་གཤེགས་པ་ཡང་དག་པར་རྫོགས་པའི་སངས་རྒྱས་བཅོམ་ལྡན་འདས་ཀྱི་ཐུགས་རྒྱུད་ཀྱི་ཆོས་དབྱིངས་དྲི་མ་གཉིས་བྲལ་ནི་འགོག་བདེན་དང་། ཟག་མེད་ཀྱི་
ཆོས་ཉེར་གཅིག་ནི་ལམ་བདེན་ཏེ་དེ་གཉིས་རྟོགས་པ་དང་། དེའི་རྒྱུ་མཐུན་གསུང་རབ་ཡན་ལག་བཅུ་གཉིས་བསྟན་པ་ཆོས་ཀྱི་སྐུ་མངའ་བའོ། །ས་རབ་ཏུ་དགའ་བ་ལ་སོགས་པ་བརྙེས་པ་རྒྱལ་བའི་གདུང་འཛིན་པ་དམ་པའི་
ཆོས་ཀྱི་མཛོད་འཛིན་པ་གདུལ་བྱའི་ལྷག་མ་བསྐྱང་བ་སྟེ་རྒྱུ་གསུམ་དང་ལྡན་པའི་སྲས་བྱང་ཆུབ་སེམས་དཔའི་ཚོགས་དང་བཅས་པ་དང་། སྲས་ཞེས་པ་མཚན་ཉིད་པ་ནི། ཐེག་ཆེན་མཐོང་ལམ་ཐོབ་པ་ན་རིགས་སུ་སྐྱེས་པ་
དང་མཐར་སངས་རྒྱས་པ་ན་གདུང་འཚོབ་པའོ། །རིགས་སུ་སྐྱེ་ཚུལ་ནི། ཆོས་མོས་ཤེས་རབ་ཏིང་འཛིན་སྙིང་རྗེ་བཞི་དང་། སྙིང་རྗེ་བྱང་ཆུབ་ཀྱི་སེམས་བདག་མེད་རྟོགས་པ་གསུམ་ལས་སྐྱེ་བར་རྒྱུད་བླ་དང་འཇུག་པ་ལས་
གསུངས་སོ། །འདིར་སྨོན་འཇུག་གི་སེམས་བསྐྱེད་པ་ཡན་ཆད་ལ་ཡང་སྲས་སུ་བཞེད་དོ། །གཞན་ཡང་ཕྱག་བྱ་བར་འོས་པ་མཁན་པོ་དང་སློབ་དཔོན་ལ་སོགས་པ་སྟེ་ཉན་རང་སྐུ་གཟུགས་གླེག་བམ་མཆོད་རྟེན་སོགས་ཀུན་
ལའང་། ཚུལ་ཇི་ལྟར་ན་སྒོ་གསུམ་གུས་པར་བྱས་ནས་ཕྱག་འཚལ་ཏེའོ། །གང་ཟག་གང་གིས་ན་རྒྱལ་སྲས་ཞི་བ་ལྷས་སོ། །ཏེ་ཞེས་བསྟན་བཅོས་རྩོམ་པར་བྱ་ཞེས་པའི་ཚིག་འོག་མ་འདྲེན་པའི་ལྷག་བཅས་སོ། །གཉིས་པ་
6
མཁན་ནོར་བསྟན་གསུང་འབུམ།

༣ ༄༅། །བརྩམ་པར་དམ་བཅའ་བ་ལ། དགོས་པ་ནི། དམ་བཅའ་སྔོན་དུ་བྱས་ཟིན་པའི་དམ་པ་རྣམས་ནི་ཁས་བླངས་པའི་ཁུར་ནམ་ཡང་མི་འདོར་བས་རྩོམ་པ་མཐར་ཕྱིན་པར་འགྱུར་བ་སྟེ། ཤེས་རབ་སྡོང་བུ་ལས། དམ་
པས་མང་པོ་ཁས་འཆེ་མི་བྱེད་ལ། །གལ་ཏེ་དཀའ་བས་ཁས་ནི་བླངས་གྱུར་ན། །རྡོ་ལ་རི་མོ་བྲིས་པ་ལྟ་བུར་ནི། །ཤི་ཡང་གཞན་དུ་བྱེད་པར་མི་འགྱུར་རོ། །ཞེས་དང༌། བརྒྱད་སྟོང་འགྲེལ་པར་ཡང་། གཞན་དོན་བརྩེ་བ་ཅན་
རྣམས་སྲོག་ཕྱིར་ཡང་། །རང་གི་ནུས་པ་ལྷོད་པར་མི་བྱེད་དེ། །སྐྱེས་བུ་དམ་པ་ཁུར་ལྕི་ཁུར་བ་དག །ཉམས་ངའི་གནས་སུ་ནམ་ཡང་འདོར་མི་བྱེད། ཅེས་གསུངས་པ་ལྟར་རོ། །བསྡུས་དོན་ནི། ཚིག་རྐང་གཉིས་པོ་འདིས་
, བརྗོད་བྱའི་དོན་བསྟན་ཏེ་རང་བཟོ་དང་ཟློས་པ་སྤངས་ཏེ་རྩོམ་པར་ཁས་བླངས་པའོ། །ཚིག་དོན་ནི། བདེ་བར་གཤེགས་པའི་སྲས་བྱང་ཆུབ་སེམས་དཔའ་རྣམས་ཀྱི་ཐོག་མར་འཇུག་པའི་སྤྱོད་པ་སེམས་བསྐྱེད། བར་དུ་ཕྱིན་
དྲུག་ལ་བསླབ་པ་སྒྲུབ་སྤྱོད། ཐ་མར་ཆོས་སྐུ་ཕྲིན་ལས་དང་བཅས་པ་གྲུབ་སྤྱོད་དེ། སྡོམ་པའམ་བསླབ་པར་བྱ་བ་དག་ལ་ཇི་ལྟར་འཇུག་པ་ཞེས་པ་ནི། གཞུང་འདི་ལ་བརྟེན་ནས་དོན་གྱི་སྡོམ་ཆེན་པོ་ལ་འཇུག་པའོ། །འོ་ན་རང་
བཟོས་བརྗོད་དམ་སྙམ་ན་མ་ཡིན་ཏེ་ཟབ་རྒྱས་ཀྱི་དོན་རྣམས་ཡིད་ཆེས་པའི་ལུང་ལ་བརྟེན་དགོས་པས་ན། བཅོམ་ལྡན་འདས་ཀྱིས་གསུང་རབ་ཏུ་ཇི་ལྟར་བསྟན་པའི་ལུང་བཞིན་དུའོ། །འོ་ན་ལུང་ཉིད་ཀྱིས་ཆོག་གོ་སྙམ་ན།
7

8
གདུལ་བྱའི་དབང་གིས་སྣ་ཚོགས་སུ་བསྟན་པ་རྣམས་བློ་དམན་པ་རྣམས་ཀྱིས་བདེ་བླག་ཏུ་རྟོགས་པའི་ཕྱིར་བདག་གིས་མདོར་བསྡུས་ནས་ནི་བརྗོད་པར་བྱ་སྟེ། མདོ་སྡེ་སྣ་ཚོགས་པ་རྣམས་སུ་ཤིན་ཏུ་རྒྱས་པར་བསྟན་པ་དེ་
ཁོ་བོས་མདོར་བསྡུས་ནས་བསྟན་པར་བྱའོ་ཞེས་པའི་དོན་ཏོ། །གསུམ་པ་ཁེངས་པ་སྐྱུང་བ་ནི། འོ་ན་ལུང་བཞིན་དུ་འཆད་ན་ཡང་སྔ་མ་རྣམས་ལས་ཁྱད་པར་བ་ཞིག་འཆད་རྒྱུ་ཡོད་དམ་ཞེ་ན་བརྗོད་བྱའི་དོན་ཟབ་མོ་བཀའ་
དང་བསྟན་བཅོས་ཀྱི་ལུང་ལས་སྔོན་ཆད་མ་བྱུང་བའམ་སྔར་མ་གྲགས་པའི་དོན་ཡང་བསྟན་བཅོས་འདིར་བརྗོད་པ་མེད་ལ། དོན་ལྷག་པ་མེད་ཀྱང་ཚིག་གི་བརྗོད་ཚུལ་ངོ་མཚར་བ་ཞིག་ཡོད་དམ་སྙམ་ན་ཡང་ཚིག་གི་སྡེབ་
སྦྱོར་མཁས་པའང་བདག་ལ་ཡོད་པ་མིན་ཏེ། དེ་ཉིད་ཀྱི་ཕྱིར་བཀའ་དང་བསྟན་བཅོས་སྔ་མ་དག་ལས་ལྷག་པའི་གཞན་དོན་འབྱུང་བའི་བསམ་པའང་བདག་ལ་མེད། འོ་ན་འདི་བརྩམས་པའི་དགོས་པ་གང་ཡིན་ཞེ་ན། རང་གི་
ཡིད་ལ་བསམ་པ་བཟང་པོ་བྱང་ཆུབ་ཀྱི་སེམས་གཙོ་བོར་གྱུར་པའི་ཐེག་ཆེན་གྱི་ཉམས་ལེན་ཐམས་ཅད་རང་རྒྱུད་ལ་བསྒོམས་ནས་གོམས་ཤིང་མི་ཉམས་པར་གོང་ནས་གོང་དུ་འཕེལ་བར་བྱ་བའི་ཕྱིར་ངས་བསྟན་བཅོས་
འདི་བརྩམས། འདས་པའི་རྐྱེན་བསྟན་པ་ནི་ནང་གི་དངོས་པོ་རྫོགས་པར་ཐུགས་ལ་བཞག་པ་ཡིན་ནོ། །བཞི་པ་སྤྲོ་བ་བསྐྱེད་པ་ནི། ཡིད་ལ་བྱེད་པའི་དགེ་བ་བྱང་ཆུབ་ཀྱི་སེམས་སོགས་ཐབས་ཤེས་ཀྱི་ཉམས་ལེན་རྣམས་
མཁན་ནོར་བསྟན་གསུང་འབུམ།

2م
༄ ༄༅། །རང་རྒྱུད་ལ་བསྒོམ་པ་སྟེ་བསྐྲུན་པའི་ཕྱིར། བདག་གི་རྒྱུད་ལ་དྭང་འདོད་ཡིད་ཆེས་ཀྱི་དད་པའི་ཤུགས་ཏེ་སེམས་དྭང་བའི་རྒྱུན་བསྟན་བཅོས་བརྩམས་པ་འདི་དག་གིས་ཀྱང་རེ་ཞིག་སྟེ་ཐོག་མར་གོང་ནས་གོང་
གླ དུ་འཕེལ་བར་འགྱུར་ལ། དེར་མ་ཟད་བདག་དང་རིགས་དང་བློ་ཚོད་ཡོན་ཏན་སོགས་སྐལ་བ་མཉམ་བའི་གདུལ་བྱ་ཐེག་ཆེན་གྱི་རིགས་ཅན་རྫོགས་བའི་བྱང་ཆུབ་དོན་དུ་གཉེར་པ་གཞན་གྱིས་ཀྱང་། ཅི་སྟེའམ་གལ་ཏེ་ཚིག་
ཚོགས་ཀྱི་གཞུང་ངམ་བརྗོད་བྱའི་དོན་འདི་དག་མཐོང་ཞིང་རྟོགས་ན་སྔར་བཞིན་དད་སོགས་འཕེལ་ཞིང་ལམ་འདིར་འཇུག་པ་སོགས་ཀྱི་དོན་ནམ་དགོས་པ་ཡོད་པར་འགྱུར་རོ། །གཉིས་པ་བརྩམ་བྱ་བསྟན་བཅོས་ལུས་ཀྱི་
རང་བཞིན་ལ། བྱང་ཆུབ་ཀྱི་སེམས་རིན་པོ་ཆེ་རྣམ་པ་གཉིས་པོ་རང་རྒྱུད་ལ་མ་སྐྱེས་པ་སྐྱེད་པར་བྱེད་པའི་ལེའུ་གསུམ། སྐྱེས་པ་མི་ཉམས་པར་བྱེད་པའི་ལེའུ་གསུམ། དེའི་རྒྱུན་གོང་ནས་གོང་དུ་འཕེལ་བར་བྱེད་པའི་ལེའུ་
གསུམ། དེ་ལྟར་སྤེལ་བའི་འབྲས་བུ་གཞན་དོན་དུ་བསྔོ་བ་དང་སྨོན་ལམ་བྱ་བའི་ལེའུ་གཅིག་སྟེ་ལེའུ་བཅུ་པོ་ས་བཅད་བཞིའི་སྒོ་ནས་འཆད་པ་ཡིན་ལ། དེའི་དང་པོ་ལའང་གསུམ་སྟེ། ཕན་ཡོན་གྱི་ལེའུ། སྡིག་བཤགས་ཀྱི་
ལེའུ། བྱང་སེམས་ཡོངས་བཟུང་གི་ལེའུའོ། །དང་པོ་ལ་གཉིས། ལེའུའི་གཞུང༌། ལེའུའི་མཚན་ནོ། །དང་པོ་ལ་གཉིས་བྱང་ཆུབ་སེམས་ཀྱི་རྟེན། བརྟེན་པ་ཕན་ཡོན་དངོས་སོ། །དང་པོ་ལ་གཉིས་ལས། དང་པོ་ལུས་རྟེན་ལ།

མཁན་ནོར་བསྟན་གསུང་འབུམ།
སྡོམ་པ་ལ་འཇུག་པའི་ཕྱིར་གླེང་བསླང་བ་ནི། བྱང་ཆུབ་ཀྱི་སེམས་སྐྱེ་བའི་ལུས་རྟེན་ཕུན་ཚོགས་དལ་འབྱོར་གྱི་ཆོས་བཅོ་བརྒྱད་པོ་ཚོགས་པ་འདི་ནི་རྒྱུ་དཔེ་གྲངས་ཀྱི་སྒོ་ནས་རྙེད་པར་ཤིན་ཏུ་དཀའ་ལ། དེར་མ་ཟད་རྙེད་པ་
དོན་ཡང་ཆེན་པོ་ཡོད་དེ། ལུས་འདི་ལ་བརྟེན་ནས་སྐྱེས་བུའི་འདོད་པའི་དོན་གནས་སྐབས་མངོན་པར་མཐོ་བ་དང་མཐར་ཐུག་ངེས་པར་ལེགས་པའི་མཚན་ཉིད་དེ་སྒྲུབ་པའམ་རྫོགས་པར་བྱེད་པའི་ཡན་ལག་ཏུ་གྱུར་པའི་
ལུས་རྟེན་ཁྱད་པར་ཅན་ཐོབ་པར་གྱུར་པ་ལ་གནས་སྐབས་དང་མཐར་ཐུག་གི་དོན་སྒྲུབ་དགོས་ཀྱི། གལ་ཏེ་རྟེན་བཟང་པོ་ཐོབ་པ་དེ་ལྟ་བུར་གྱུར་པ་འདི་ལ་རང་དང་གཞན་གྱི་དོན་དུ་འཕྲལ་དང་ཡུན་དུ་བན་བ་དམ་པའི་ཆོས་
ཤིག་མ་བསྒྲུབས་ན། ཕྱིས་སམ་སྐྱེ་བ་གཞན་དུ་ནི་འདི་འདྲ་བ་ཡི་རྟེན་བཟང་པོ་ཡང་དག་པར་འབྱོར་བའམ་ཕྲད་བར་ག་ལ་འགྱུར་ཏེ་ཆོས་མ་བསྒྲུབས་པ་རྣམས་ནི་མི་ཁོམས་པར་སྐྱེ་ལ་མི་ཁོམས་པའི་གནས་སྐབས་ན་ཤིན་ཏུ་
རྙེད་པར་དཀའ་བའི་ཕྱིར་ན་ཆོས་རབ་ཏུ་རྣམ་པར་འབྱེད་པར་བྱ་བར་མི་ནུས་པའི་ཕྱིར་རོ་སྙམ་དུ་དགོངས་པའོ། །གཉིས་པ་སེམས་རྟེན་བཤད་པ་ལ། ད་ནི་བྱང་ཆུབ་ཀྱི་སེམས་ཡོངས་སུ་གཟུང་བའི་དོན་དུ་དེ་ལ་འདོད་པ་
བསྐྱེད་པའི་ཕྱིར་ཕན་ཡོན་བསྟན་པ་ནི། ཇི་ལྟར་ན་ཉི་མ་མེད་པའི་མཚན་མོ་ཟླ་བ་མེད་པའི་མུན་ནག་སྐར་མ་མེད་པའི་དབྱར་དུས་ཀྱི་སྤྲིན་འཐུག་པོས་ཁེབས་པའི་སྨག་རུམ་གྱི་ནང་ན་གློག་འགྱུ་བ་ན་དེའི་འོད་ཀྱིས་དུས་ཡུན་
10

དབུ་
༄ ༄༅། །ཐུང་བ་སྐད་ཅིག་ཙམ་ལ་རི་དང་ཁང་ཁྱིམ་སོགས་གཟུགས་ཀྱི་དངོས་པོར་གྱུར་པ་རྣམས་རང་གི་མིག་ལམ་ལ་རབ་ཏུ་སྣང་བར་སྟོན་པ་ལྟར། དཔེ་དེ་བཞིན་དུ་སངས་རྒྱས་བཅོམ་ལྡན་འདས་རྣམས་ཀྱི་བྱིན་
གྱིས་བརླབ་དང་ཐུགས་རྗེའི་འོད་ཟེར་གྱི་མཐུ་ཡིས་བརྒྱ་ལམ་རེ་འགའ་ཞིག་ན། འཕགས་པའི་ཡེ་ཤེས་དང་བྲལ་བས་མཚན་མོ། ཐོས་བསམ་གྱི་སྣང་བ་དང་བྲལ་བས་མུན་ནག སྡིག་སྡུག་གི་སྨག་རུམ་ལྟ་བུ་ན། ཤིན་ཏུ་ཡུན་
རིང་པོར་གནས་པའི་འཇིག་རྟེན་གྱི་སྐྱེ་བོ་ཕལ་བ་ཅུང་ཟད་སྐལ་བ་དང་ལྡན་པ་